b'\n_START_ARTICLE_\nJuozas Ka\xc4\x8dergius (1967)\n_START_SECTION_\nBiografija\n_START_PARAGRAPH_\n1985 m. baig\xc4\x97 Marijampol\xc4\x97s 6-\xc4\x85j\xc4\x85 vidurin\xc4\x99 mokykl\xc4\x85 (dab. Marijampol\xc4\x97s S\xc5\xabduvos gimnazija). 1985-1987 m. \xc5\xa1auktinis Soviet\xc5\xb3 s\xc4\x85jungos kariuomen\xc4\x97je. 1992 m. Lietuvos \xc5\xbeem\xc4\x97s \xc5\xabkio akademija (dabar \xe2\x80\x93 Vytauto Did\xc5\xbeiojo universiteto \xc5\xbdem\xc4\x97s \xc5\xabkio akademija) \xc4\xafgijo in\xc5\xbeinieriaus elektriko specialyb\xc4\x99. _NEWLINE_Juozas Ka\xc4\x8dergius tarnyb\xc4\x85 Kra\xc5\xa1to apsaugos sistemoje prad\xc4\x97jo 1992 m. Kra\xc5\xa1to apsaugos savanori\xc5\xb3 paj\xc4\x97gose Marijampol\xc4\x97s rinktin\xc4\x97je. 1994 m. i\xc5\xa1vyko su pirmuoju LITPLA-1 b\xc5\xabriu (angl. Lithuanian Platoon) \xc4\xaf Jungtini\xc5\xb3 Taut\xc5\xb3 vadovaujam\xc4\x85 tarptautin\xc4\x97s taikos palaikymo operacij\xc4\x85 Kroatijoje. Gr\xc4\xaf\xc5\xbe\xc4\x99s 1995\xe2\x80\x931999 m. tarnyb\xc4\x85 t\xc4\x99s\xc4\x97 Gynybos \xc5\xa1tabe. 1999\xe2\x80\x932001 m. Kra\xc5\xa1to apsaugos ministro adjutanto pareigose. 2001\xe2\x80\x932002 m. dirbo Kra\xc5\xa1to apsaugos ministerijoje._NEWLINE_1998 m. baigta Danijos karali\xc5\xa1koji karo akademija, 2002 m. Vad\xc5\xb3 ir generalinio \xc5\xa1tabo koled\xc5\xbeas (Kanzase, JAV), 2010 m. Nacionalinio gynybos universiteto Eisenhowerio koled\xc5\xbeas (Va\xc5\xa1ingtone, JAV)._NEWLINE_2002\xe2\x80\x932003 dirbo m. Ry\xc5\xa1io karininku JAV centrin\xc4\x97je vadaviet\xc4\x97je (CENTCOM) Tampoje, JAV. Gr\xc4\xaf\xc5\xbe\xc4\x99s vadovavo Lietuvos did\xc5\xbeiojo kunigaik\xc5\xa1\xc4\x8dio Gedimino \xc5\xa1tabo batalionui, o nuo 2003 m. rudens paskirtas Antrojo operatyvini\xc5\xb3 tarnyb\xc5\xb3 departamento prie KAM direktoriaus pavaduotoju. Nuo 2005 iki 2007 m. \xc4\x97jo Respublikos Prezidento patar\xc4\x97jo gynybos klausimais pareigas. 2007-2012 m. buvo Antrojo operatyvini\xc5\xb3 tarnyb\xc5\xb3 departamento prie KAM direktorius. _NEWLINE_2009 m. suteiktas Lietuvos kariuomen\xc4\x97s pulkininko laipsnis. 2012-2016 m. Lietuvos gynybos ata\xc5\xa1\xc4\x97 JAV ir Kanadai. 2016-2019 m. Kra\xc5\xa1to apsaugos ministerijos Generalin\xc4\x97s inspekcijos Inspekcijos skyriaus vir\xc5\xa1ininkas, 2017-2019 m. vykd\xc4\x97 generalinio inspektoriaus pareigas. Nuo 2019 m. sausio 25 d. Generolo Jono \xc5\xbdemai\xc4\x8dio Lietuvos karo akademijos vir\xc5\xa1ininkas.'